Félix d’Hérelle

Félix d'Hérelle (* 25. apríla 1873, Montreal, Quebec, Kanada; † 22. februára 1949, Paríž, Francúzsko) bol francúzsky mikrobiológ, ktorý objavil bakteriofágy, čiže vírusy, ktoré selektívne infikujú iba baktérie, ale nie sú schopné infikovať eukaryotické bunky. V roku 1919 prišiel s nápadom využitia bakteriofágov v liečbe ľudí, čo ho viedlo na spoluprácu s francúzskou kozmetickou spoločnosťou L’Oréal na vývoj piatich rôznych liečivých prípravkov založených na fágovej terapii proti bakteriózam.

 Detstvo a mladosť 
Félix d'Hérelle sa narodil v Montreale, v Quebecu, v Kanade vo francúzskej emigračnej rodine. Otec mu zomrel, keď mal šesť rokov, jeho otec bol starší od svojej manželky o 30 rokov. Félix, jeho matka a jeho brat Daniel sa po smrti otca vrátili do Paríža. Navštevoval prestížne lýceá v Paríži nesúce mená Lycée Condorcet a Lycée Louis-le-Grand, ktoré ukončil vo veku 17 rokov. Po absolutóriu sa vydal na cesty po Južnej Amerike, Európe a Turecku, kde spoznal svoju ženu Marie Caire. Študoval medicínu na univerzitách v Paríži a v Leidene. Nikdy však nezískal titul z medicíny, ani nemal vlastnú lekársku prax. Napriek tomu slúžil ako lekár pri geologickej expedícii.

 Kanada 
Vo veku 24 rokov sa Félix vrátil do Kanady, kde pracoval pre kanadskú vládu, založil destilačnú výrobňu whisky a spolu s bratom otvoril fabriku na čokoládu, ktorá zhltla všetky ich peniaze a skončila bankrotom. 

 Guatemala 
V rokoch 1901 až 1906 slúžil ako bakteriológ v nemocnici v štáte Guatemala, konkrétne v meste Guatemala a učil mikrobiológiu na miestnej lekárskej škole.

 Mexiko 
V rokoch 1907 až 1911 vykonával profeciu bakteriológa pre mexickú vládu, pričom objavil infekčného pôvodcu spôsobujúceho enteritídu u kobyliek.

 Pasteurov inštitút v Paríži 
Mexická vláda ho v roku 1909 vyslala na Pasteurov inštitút, aby ďalej študoval mikrobiológiu. Venoval sa zápalom tráviaceho traktu niektorých druhov hmyzu. Podarilo sa mu nájsť bakteriofágovú liečbu na mor kobyliek spôsobený baktériou Coccobacillus.

Hérelle si pri svojej laboratórnej práci na baktériách dyzentérie všimol prázdne miesta v želatíne, ktoré neboli okupované baktériami, čo ho viedlo ku filtrácii týchto prázdnych miest. Tým získal filtrát, ktorý bolo možné použiť na liečbu vojakov francúzskej armády, ktorí trpeli na silné hnačky.

 Objav bakteriofágov 
Félix d'Hérelle prezentoval svoj objav bakteriofágov 3. septembta 1917. izolácia fágov prebiehala nasledovne: živná pôda bola infikovaná baktériami, čo spôsobilo zakalenie živného média. Do média boli pridané bakteriofágy, čo viedlo na usmrtenie baktérií, produkciu nových viriónov fágov a zánik zákalau živnej pôdy. Živná pôda s bakteriofágmi a mŕtvymi baktériami bola prefiltrovaná cez porcelánový filter, pričom do filtrátu prechádzali len bakteriofágy a baktérie a nečistoty zostali na filtri.

Objav bakteriofágov bol však nejasný a fenomenologický. Až do roku 1939, keď Helmut Ruska pozoroval bakteriofágy pod elektrónovým mikroskopom, bol objasnená ich vírusová podstata.

 Ocenenia 
Félix d'Hérelle nikdy nezískal Nobelovu cenu, hoci bol na ňu mnohokrát nominovaný. V roku 1925 získal česatný doktorát Univerzit v Leidene a taktiež Leeuwenhoekovu medailu, ktorá sa udeľuje len raz za desať rokov.

 Smrť 
Príčinou Hérelleho smrti bola rakovina pankreasu. Umrel v zabudnutí v roku 1949 v Paríži. Je pochovaný v obci Saint-Mards-en-Othe v departmente Aube vo Francúzsku. 

 Referencie 

 Pozri aj 
 bakteriofág
 fágová terapia

 Iné projekty 

Kategória:Osobnosti z Montrealu
Kategória:Francúzski mikrobiológovia
Kategória:Kanadskí mikrobiológovia
Kategória:Francúzski genetici
Kategória:Kanadskí genetici
Kategória:Nositelia Leeuwenhoekovej medaily
Kategória:Úmrtia na rakovinu pankreasu
Kategória:Držitelia čestných doktorátov Université Laval